Dublin

Ang Dublin (Irlandes: Baile Átha Cliath} ay ang kabisera at ang pinakamalaking lungsod ng Irlanda. Matatagpuan sa isang look sa silangang baybayin, sa bunganga ng Ilog Liffey, ito ay nasa loob ng lalawigan ng Leinster. Ang hangganan nito sa timog ay ang mga Bulubunduking Dublin, isang bahagi ng Bulubunduking Wicklow. Mayroon itong urbanong populasyon na 1,173,179, habang ang populasyon ng Rehiyon ng Dublin (dating Kondado ng Dublin) ay 1,347,359 noong 2016. Ang populasyon ng Kalakhang Lugar ng Dublin ay 1,904,806 noong senso ng 2016.

Mayroon pagtatalong pang-arkeolohiya tungkol sa tumpak na pagkakatatag ng Dublin kung ito ba ay itinatag ng mga Gael sa o bago noong ika-7 dantaon AD. Kalaunang lumawak bilang isang panirahang Viking, ang Kaharian ng Dublin, naging prinsipal na panirahan ang lungsod ng Irlanda pagkatapos ng pananakop ng Norman. Mabilis na lumawak ang lungsod mula ika-17 dantaon at saglit itong naging ikalawang pinakamalaking lungsod sa Imperyong Britanya pagkatapos ng Mga Gawa ng Unyon noong 1800. Pagkatapos ng paghahati ng Irlanda noong 1922, naging kabisera ang Dublin ng Malayang Estado ng Irlandes, na pinalitan sa kalaunan bilang Irlanda. 

Ang Dublin ay isang makasaysayan at kontemporaryo sentro para sa edukasyon, sining, administrasyon at industriya. Noong 2018. natala ang lungsod sa Globalization and World Cities Research Network (GaWC) bilang isang pandaigdigang lungsod, na may ranggo na "Alpha −", na nilalagay ito sa pinakamataas na tatlumpu't mga lungsod sa mundo.

Mga sanggunian

Irlanda
Kabisera sa Europa